Á nýju ári höldum við áfram að bjóða uppskrift helgarinnar frá Holta en að þessu sinni er boðið upp á kjúkling í hvítvíni með rósmaríni og hvítlauk . Fyrir þá sem langar að finna eitthvað sjálfir bendum við á uppskriftarvef Holta hér til hliðar á síðunni . 1 kjúklingur , skorinn í 9 bita eða blandaðir kjúklingabitar 8 litlir blaðlaukar , hvíti parturinn eða 2 venjulegir laukar í bátum 2 - 3 hvítlauksgeirar , skornir í sneiðar 2 - 3 rósmaríngreinar eða 1 msk. þurrkaðar nálar Auglýsing 3 dl hvítvín , má vera með salti og pipar eins og fæst í Hagkaup eða óáfengt 2 - 2,5 dl rjómi 40 g kalt smjör í teningum Salt og nýmalaður pipar Aðferð Hitið olíu í djúpri pönnu og steikið blaðlaukinn í 2 mínútur eða þar til hann er orðinn ljósbrúnn . Takið hann þá af pönnunni og setjið til hliðar . Kryddið kjúklinginn með salti og pipar og steikið á sömu pönnu í þrjár til fjórar mínútur eða þar til hann er ljósbrúnn . Bætið þá blaðlauknum , hvítlauknum , rósmaríninu og hvítvíninu á pönnuna og setjið lok yfir . Sjóðið við vægan hita í 25 mínútur eða bakið við 160 gráður í 30 til 35 mínútur eða þar til kjarnhiti sýnir 70 gráður . Sigtið þá soðið í pott og þykkið með sósujafnara . Takið pottinn af hellunni og bætið smjörinu saman við og hrærið í með píski þar til það er bráðið . Hellið sósunni yfir kjúklinginn og berið fram með salati og sellerírótarkartöflumús . Annað meðlæti sem fer vel með réttinum eru hrísgrjón eða pasta . Þá er einnig sniðugt að láta grænmeti í pönnuna og sjóða með kjúklingnum síðustu mínúturnar .